CELEX: 32014R0550
Language: el
Date: 2014-05-20 00:00:00
Title: Εκτελεστικός κανονισμός (ΕΕ) αριθ. 550/2014 της Επιτροπής, της 20ής Μαΐου 2014 , σχετικά με την κατάταξη ορισμένων εμπορευμάτων στη συνδυασμένη ονοματολογία

23.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 155/15
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 550/2014 ΤΗΣ ΕΠΙΤΡΟΠΉΣ
   της 20ής Μαΐου 2014
   σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμφωνούν με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2014.
      
         
            Για την Επιτροπή,
         
         
            εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Συσκευή (καλούμενη «πυρανιχνευτής») που αποτελείται από παθητικούς αισθητήρες υπέρυθρης και υπεριώδους ακτινοβολίας, οπτικό φίλτρο, μονάδα αξιολόγησης, τρεις ηλεκτρονόμους εξόδου (ηλεκτρονόμος συναγερμού πυρκαγιάς, ηλεκτρονόμος σφάλματος και βοηθητικός ηλεκτρονόμος) και τρίχρωμη φωτοδίοδο (LED) ένδειξης κατάστασης (ενδείξεις κανονικής λειτουργίας, πυρκαγιάς και σφάλματος), σε κυλινδρικό περίβλημα διαμέτρου περίπου 12 cm και μήκους περίπου 25 cm. Το εύρος λειτουργίας της συσκευής κυμαίνεται μεταξύ 18 και 30 V συνεχούς ρεύματος.
                  Η συσκευή αποτελεί συστατικό στοιχείο συστήματος συναγερμού πυρκαγιάς. Οι αισθητήρες ανιχνεύουν ταυτόχρονα την υπέρυθρη και την υπεριώδη ακτινοβολία που εκπέμπονται από πυρκαγιά. Εάν η εκπεμπόμενη ακτινοβολία υπερβαίνει ένα ορισμένο όριο, η συσκευή στέλνει, μέσω του ηλεκτρονόμου συναγερμού πυρκαγιάς, ηλεκτρικό σήμα σε συσκευή συναγερμού πυρκαγιάς. Η συσκευή συναγερμού πυρκαγιάς δεν περιλαμβάνεται στην παρουσίαση.
               
               
                  8536 50 19
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8536, 8536 50 και 8536 50 19.
                  Η κατάταξη στην κλάση 8531 ως ηλεκτρικής συσκευής ακουστικής ή οπτικής σηματοδότησης αποκλείεται, δεδομένου ότι η συσκευή δεν διαθέτει αυτοτελή ικανότητα ειδοποίησης [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8531, τρίτη παράγραφος ομάδα (Η)].
                  Αποκλείεται επίσης η κατάταξη στην κλάση 8537 ως συσκευής που φέρει πολλές συσκευές των κλάσεων 8535 ή 8536, δεδομένου ότι η συσκευή φέρει μόνο ίδιου τύπου συσκευές της κλάσης 8536 (τρεις ηλεκτρονόμους) [βλέπε επίσης τις ΕΣΕΣ για την κλάση 8537, εξαίρεση β)].
                  Η συσκευή ανιχνεύει μόνο ότι το επίπεδο ακτινοβολίας που εκπέμπεται από πυρκαγιά υπερβαίνει ένα συγκεκριμένο όριο, χωρίς ένδειξη της ακριβούς ποσότητας. Η ανίχνευση μεταβολών της ακτινοβολίας δεν ταυτίζεται με τη μέτρηση ή τον έλεγχο θερμίδων. Κατά συνέπεια, αποκλείεται επίσης η κατάταξη στην κλάση 9027 ως οργάνου ή συσκευής για τη μέτρηση ή τον έλεγχο θερμίδων.
                  Η συσκευή λειτουργεί ως αυτόματος διακόπτης και, συνεπώς, πρέπει να καταταχθεί στον κωδικό ΣΟ 8536 50 19 ως άλλος διακόπτης για τάση που δεν υπερβαίνει τα 60 V.